text: Nr. 1.000 fik energiråd
  24 april 2013 kl. 17.36
  Tusind husejere i Sønderborg-området har nu taget imod tilbuddet om at få et gratis energitjek.
  Familien Skroll var boligejer nummer 1.000, der har fået gode råd om, hvordan de kan spare på energien.
  Det blev markeret med blomster og champagne.
  Rådgivningen er et led i kommunens grønne strategi, der blandt andet går ud på at kommunen skal være CO2 neutral i 2029.
  Foreløbig har de gode råd resulteret i energi-investeringer på knap 90 millioner kroner - og en masse sparet energi.
  